Gar 1830 almi d 1945, arumi akken i as-qqaren leqbayel i umnekcam afransis, aṭas i yesserwet di tmurt, yerẓa ansayen, yekkat ad yekkes tajmaɛt, yeẓẓa tuggdi deg ugdud, ɣer waya tilin-is di tmurt n leqbayel turew-d lḥif, laẓ, tuǧǧla, ddel, aṭṭanen, tamettant d wayen akk i yettagi umdan. Ɣef waya ur nwehhem ara ma nufa-d isental i itezzin ɣef wayen i d-nebder seg lbaṭel i yedder umdan di tallit-nni. Mazal ar ass-a kra n yinzan ideg yettunebdar urumi ɣas akka ɛeddan leqrun segmi i d-yekcem seg-sen 1 Mammri, Mouloud, Pome kabyles ancien, Ed. Maspero, 1980, p. 88.